Zmluva o dielo

uzavretá podľa § 536 a nasl. zákona č. 513/1991 Zb. Obchodný zákonník v znení neskorších

predpisov v spojení s ust. § 3 ods. 4 zák. č. 343/2015 Z. z. o verejnom obstarávaní a o zmene a doplnení niektorých zákonov

Objednávateľ:

**Mesto Spišská Stará Ves**

Štúrova 228/109, 061 01 Spišská Stará Ves

IČO: 00326526

Štatutár: Ing. Ján Kurňava, primátor mesta

ďalej len „Objednávateľ“

a

Zhotoviteľ:

So sídlom

IČO:

Štatutár:

ďalej len “Zhotoviteľ“

ďalej spoločne “zmluvné strany“

Preambula

Táto zmluva sa uzatvára ako výsledok verejného obstarávania v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s názvom: **„Projektová dokumentácia - Kompostáreň mesto Spišská Stará Ves“.**

*Článok 1*

Predmet zmluvy

1. Zhotoviteľ sa zaväzuje za podmienok dohodnutých v tejto zmluve o dielo (ďalej len „ZoD“) vypracovať a dodať vo vlastnom mene a na vlastnú zodpovednosť pre Objednávateľa dielo:

 Vypracovanie kompletnej projektovej dokumentácie pre účely vydania územného a stavebného povolenia, ohlásenia drobnej stavby a žiadosť o NFP (vrátane podrobného stavebného rozpočtu- výkaz výmer) pre projekt s názvom: “**Zhodnocovanie biologicky rozložiteľných komunálnych odpadov – Kompostáreň mesto Spišská Stará Ves**“ na základe parametrov predbežnej škice, ktorá tvorí prílohu výzvy na predloženie ponuky. Zákazka súvisí s výzvou (OPKZP-PO1-SC111-2019-56) na predkladanie žiadosti o NFP za účelom:

 *Príprava na opätovné použitie a zhodnocovanie so zameraním na recykláciu nie nebezpečných odpadov vrátane podpory systémov triedeného zberu komunálnych odpadov a podpory predchádzania vzniku biologicky rozložiteľných komunálnych odpadov, v rámci špecifického cieľa 1.1.1: Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov.*

*V rámci uvedeného typu aktivity sa príspevok poskytuje na zhodnocovanie biologicky rozložiteľného komunálneho odpadu (ďalej len „BRKO), a to na:*

*a) výstavbu nových alebo rekonštrukciu existujúcich zariadení na zhodnocovanie BRKO – kompostární alebo iných zariadení na zhodnocovanie BRKO aeróbnom rozkladom vrátane zhodnocovania biologicky rozložiteľného kuchynského odpadu z domácností;*

*b) iné hnuteľné veci na zhodnocovanie BRKO (napr. drviče a štiepkovače) potrebné pre prevádzku zariadenia na zhodnocovanie BRKO. Zhotoviteľ je povinný vyžiadať si od Objednávateľa všetky potrebné podklady a informácie, ktoré súvisia s plnením predmetu zmluvy. Objednávateľ je povinný jemu dostupné informácie poskytnúť. Rovnako aj Zhotoviteľ je povinný pred spracovaním diela preveriť si existenciu podzemných inžinierskych sietí.*

1. Dielo bude vypracované a overené osobou odborne spôsobilou pre vykonanie požadovaných prác a bude odovzdaná v nasl. rozsahu:

 - Kompletná projektová dokumentácia pre stavebné povolenie v počte 6 ks vrátane:

 - Podrobného rozpočtu stavieb v zmysle spracovanej dokumentácie v počte 3 ks,

- Výkaz výmer pre jednotlivé druhy prác v počte 3 ks,

- 1 x kompletná projektová dokumentácia vrátane rozpočtu, výkaz výmer na CD nosiči.

1. Predmet zmluvy bude realizovaný v zmysle ustanovení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a jeho vykonávacích vyhlášok, ako aj v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.) vzhľadom na skutočnosť, že realizácia diela bude uskutočnená po výberovom konaní na Zhotoviteľa diela, čo znamená, že nie je možné uvádzať obchodné mená a technické špecifikácie, ktoré by odkazovali na konkrétny výrobok či výrobcu, ale iba presný opis ich parametrov.
2. Objednávateľ sa zaväzuje, že riadne splnený predmet zmluvy prevezme a zaplatí za jeho vykonanie dohodnutú cenu.
3. Zhotoviteľ sa zaväzuje, že oprávnené pripomienky dotknutých orgánov a správcov inžinierskych sietí zapracuje do projektovej dokumentácie po prerokovaní s Objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 2 tejto zmluvy bol dodržaný.

*Článok 2*

Termíny a spôsob plnenia

* 1. Zhotoviteľ sa zaväzuje riadne splniť predmet zmluvy v rozsahu podľa článku 1, v súlade s touto zmluvou, výzvou na predloženie cenovej ponuky a s jeho ponukou predloženou v rámci verejného obstarávania uvedeného v preambule tejto zmluvy, riadne a včas.
	2. Zhotoviteľ sa zaväzuje, že vypracuje a dodá dielo v nasledovných termínoch:
* a) Kompletná projektová dokumentácia pre stavebné povolenie a realizáciu s výkazom výmer – najneskôr do 02.04.2020

Odovzdanie a prevzatie predmetu zmluvy v zmysle čl. 1 ods. 1 sa uskutoční na základe Protokolu o odovzdaní a prevzatí (ďalej len „protokol“), podpísaného oboma zmluvnými stranami. Protokol Zhotoviteľ vyhotoví v troch origináloch a bude minimálne obsahovať údaje o Objednávateľovi a Zhotoviteľovi, predmet plnenia a prílohy, pričom protokol musí jasne preukázať, že odovzdávaná časť predmetu zmluvy bola zhotovená a dodaná podľa požiadaviek tejto zmluvy a jej príloh. Dva originály protokolu sú určené pre Objednávateľa a jeden originál pre Zhotoviteľa.

* 1. Protokol o prevzatí časti plnenia podľa čl. 1 ods. 1 body 1.1. bude podpísaný až po prekontrolovaní jeho štruktúry a rozsahu Objednávateľom.
	2. Predmet tejto zmluvy je splnený riadnym vypracovaním a odovzdaním diela v zmysle čl. 1. tejto zmluvy Objednávateľovi.
	3. Ak pri preberaní diela Objednávateľ zistí, že má vady, tak predmetné plnenia neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať plnenie bezodkladne po odstránení zistených vád, najneskôr v termíne určenom v zápise.
	4. Zmluvné strany sa dohodli, že v prípade ak vplyvom vis major dôjde k vzniku okolností, ktoré zabránia riadnemu a včasnému splneniu predmetu zmluvy v dohodnutej lehote plnenia, lehota na plnenie sa primerane predĺži o dobu trvania takejto prekážky. Zhotoviteľ je povinný bez zbytočného odkladu písomne oznámiť Objednávateľovi vznik tejto okolnosti, majúcej vplyv na predĺženie lehoty plnenia.

*Článok 3*

Práva a povinnosti zmluvných strán

1. Zhotoviteľ je povinný postupovať pri plnení tejto zmluvy s maximálnou odbornou starostlivosťou a pozornosťou a v súlade so všeobecne záväznými právnymi predpismi, technickými normami, touto zmluvou, s výzvou na predloženie ponuky v rámci verejného obstarávania uvedeného v preambule tejto zmluvy, s vyjadreniami verejnoprávnych orgánov a organizácií a pokynmi Objednávateľa.
2. Zhotoviteľ je povinný oznámiť Objednávateľovi všetky okolnosti, ktoré zistil pri plnení predmetu zmluvy a ktoré môžu mať vplyv na zmenu pokynov Objednávateľa. Od pokynov Objednávateľa sa Zhotoviteľ môže bez predchádzajúceho súhlasu odchýliť len ak je to naliehavo nevyhnutné v záujme Objednávateľa a ak Zhotoviteľ nemôže včas dostať jeho súhlas.
3. Objednávateľ sa zaväzuje včas odovzdať Zhotoviteľovi všetky písomnosti a informácie, ktoré vyplynú z plnenia predmetu zmluvy a informovať ho o všetkých skutočnostiach, ktoré majú vplyv na plnenie predmetu zmluvy.
4. V záujme riadneho splnenia predmetu tejto zmluvy sa Objednávateľ zaväzuje poskytnúť Zhotoviteľovi na jeho žiadosť potrebnú súčinnosť.
5. Zhotoviteľ vyhlasuje, že vykonanie predmetu zmluvy v rozsahu podľa čl. 1 tejto zmluvy je predmetom činnosti Zhotoviteľa a disponuje takými kapacitami a odbornými znalosťami, ktoré sú k ich poskytnutiu potrebné.
6. Zhotoviteľ je povinný chrániť práva a oprávnené záujmy Objednávateľa a zaväzuje sa vykonávať predmet zmluvy s maximálnou odbornou starostlivosťou, v záujme a v prospech Objednávateľa.
7. Zhotoviteľ zaručuje úplnosť, kvalitu a komplexnosť spracovania diela pre požadovaný účel v zmysle čl. 1 tejto zmluvy.
8. Zhotoviteľ zabezpečí splnenie svojich záväzkov podľa tejto zmluvy vo vlastnom mene a na vlastnú zodpovednosť.
9. Povinnosťou Zhotoviteľa je strpieť výkon kontroly/auditu/overovania súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku pre projekt „**Zhodnocovanie biologicky rozložiteľných komunálnych odpadov – Kompostareň mesto Spišská Stará Ves**“ a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:
	1. Poskytovateľ a ním poverené osoby,
	2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
	3. Najvyšší kontrolný úrad SR, Certifikačný orgán a nimi poverené osoby,
	4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
	5. Splnomocnení zástupcovia Európskej Komisie a Európskeho dvora audítorov,
	6. Orgán zabezpečujúci ochranu finančných záujmov EÚ**,**
	7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
10. Zhotoviteľ vyhlasuje, že v čase podpisu zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak sa budú na strane Zhotoviteľa ako zmluvnej strany podieľať viaceré subjekty, podmienkou podľa predchádzajúcej vety musia splniť všetky tieto subjekty.

*Článok 4*

Cena a platobné podmienky

1. Celková cena diela bola medzi zmluvnými stranami stanovená na základe výsledkov verejného obstarávania uvedeného v preambule tejto zmluvy nasledovne:

|  |
| --- |
| **Cena spolu**  |
| Cena bez DPH | .000,-EUR |
| ***Cena celkom s DPH*** | .000,-EUR |

1. Uvedená cena celkom s DPH je konečná a zahŕňa všetky náklady, ktoré Zhotoviteľovi vzniknú v súvislosti s plnením tejto zmluvy
2. Podkladom pre úhradu ceny za zhotovenie diela podľa čl. 4 ods. 1 tejto zmluvy bude faktúra vystavená Zhotoviteľom po protokolárnom odovzdaní a prevzatí plnenia podľa čl. 1 ods. 1, v zmysle čl. 2 ods. 3 a 4 tejto zmluvy. Lehota splatnosti faktúry je 30 kalendárnych dní odo dňa doručenia faktúry vystavenej Zhotoviteľom Objednávateľovi. Súčasťou každej čiastkovej faktúry bude Protokol o odovzdaní a prevzatí časti plnenia, podpísaný obidvoma zmluvnými stranami.
3. Objednávateľ uhradí cenu podľa bodu 1 tohto článku za riadne splnený predmet zmluvy prevodom finančných prostriedkov na účet Zhotoviteľa uvedený v záhlaví tejto zmluvy.
4. Faktúra vyhotovená v 2 rovnopisoch musí obsahovať náležitosti v zmysle platných zákonov upravujúcich náležitosti účtovných a daňových dokladov.
5. Faktúra – daňový doklad vystavená Zhotoviteľom musí obsahovať názov diela: „Projektová dokumentácia pre „**Zhodnocovanie biologicky rozložiteľných komunálnych odpadov – mesto Spišská Stará Ves**“.
6. Objednávateľ vykoná pred úhradou faktúry jej vecnú a formálnu kontrolu, vrátane jej príloh. V prípade, že faktúra bude neúplná alebo bude obsahovať nesprávne údaje alebo nebude obsahovať náležitosti vyžadované právnymi predpismi alebo náležitosti deklarované v tejto zmluve, Objednávateľ vráti faktúru Zhotoviteľovi na opravu resp. prepracovanie. Zhotoviteľ je povinný predložiť novú faktúru; v tomto prípade sa lehota splatnosti faktúry bude odvíjať od termínu predloženia novej faktúry. Pre účely tejto zmluvy sa za deň úhrady považuje deň odoslania príslušnej peňažnej sumy z účtu Objednávateľa na účet Zhotoviteľa.

Článok 5

Podklady a spolupôsobenie Objednávateľa a Zhotoviteľa

1. Objednávateľ sa zaväzuje, že počas plnenia predmetu zmluvy poskytne Zhotoviteľovi v nevyhnutne potrebnom rozsahu spolupôsobenie, spočívajúce najmä v odovzdaní doplňujúcich údajov, spresnení podkladov, ktorých potreba vznikne v priebehu plnenia tejto zmluvy.
2. Objednávateľ aj Zhotoviteľ určili zodpovedných pracovníkov, s ktorými budú prejednávané požiadavky vyplývajúce z predmetu tejto zmluvy nasledovne:

 Zodpovedný pracovník za Objednávateľa:.........................

 Zodpovedný pracovník za Zhotoviteľa: ...........................

1. Zhotoviteľ bude informovať Objednávateľa o stave rozpracovanosti diela na pravidelných kontrolných poradách v súlade s § 12 ods.1 písm. a) bod 2 zákona č.254/1998 Z. z. o verejných prácach v znení neskorších predpisov, ktoré bude zhotoviteľ organizovať podľa potreby - minimálne v úvode, 1× v priebehu prác a 1× v závere prác. Záznamy z porád bude spracovávať Zhotoviteľ, pričom ich musí zástupca Objednávateľa odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti diela. Pozvanie na kontrolnú poradu organizuje Zhotoviteľ.

*Článok 6*

Zodpovednosť za vady, záruka

1. Zhotoviteľ zodpovedá za predmet zmluvy, že bude zhotovený a odovzdaný objednávateľovi podľa ustanovení tejto zmluvy a je bez vád a nedorobkov.

2. Zhotoviteľ je pri spracovaní dokumentácie povinný dodržiavať všeobecné záväzné predpisy, technické normy a dohody podľa tejto zmluvy. Ďalej sa bude riadiť záväznými podkladmi objednávateľa, zápismi a dohodami zmluvných strán potvrdenými oprávnenými osobami.

3. Zhotoviteľ zodpovedá za chyby, ktoré má dielo v čase odovzdania objednávateľovi a za chyby, ktoré vzniknú po čase jeho odovzdania, ak boli spôsobené porušením povinnosti zhotoviteľa.

4. Zhotoviteľ nezodpovedá za chyby, ak boli spôsobené objednávateľom pri použití nevhodných podkladov a zhotoviteľ ani pri vynaložení odbornej povinnosti nemohol zistiť nevhodnosť týchto podkladov, alebo na to objednávateľa upozornil a ten na ich použití trval.

5. Zhotoviteľ sa zaväzuje chyby diela odstrániť bezodplatne a bez zbytočného odkladu po uplatnení oprávnenej reklamácie objednávateľom. Reklamáciu chyby plnenia predmetu zmluvy je objednávateľ povinný uplatniť bezodkladne po jej zistení v písomnej forme. Zhotoviteľ sa zaväzuje prípadné vady diela odstrániť bez zbytočného odkladu, najneskôr však do 10 dní od uplatnenia oprávnenej reklamácie diela. Pokiaľ zhotoviteľ svoju povinnosť odstrániť vadu riadne a včas v zmysle tejto zmluvy nesplní, je objednávateľ oprávnený zabezpečiť odstránenie vady u iného dodávateľa na náklady zhotoviteľa.

6. Ak zhotoviteľ spôsobil porušením a zanedbaním svojich povinností objednávateľovi škodu, objednávateľ je oprávnený požadovať jej náhradu. Za škodu sa považujú aj straty spôsobené nemožnosťou použitia diela na dojednaný účel v dôsledku chybného plnenia zhotoviteľa.

7. Na predmet plnenia poskytne zhotoviteľ záruku podľa ustanovení obchodného zákonníka od odovzdania diela na základe preberacieho protokolu, ktorá plynie dňom odovzdania diela objednávateľovi na základe preberacieho protokolu. Doba záručnej prevádzky sa predĺži o dobu, počas ktorej dielo neplnilo svoju funkciu z dôvodu vady spôsobenej konaním zhotoviteľa.

8. Objednávateľ je oprávnený od zmluvy odstúpiť, ak zhotoviteľ mešká so splnením zmluvného termínu, ak márne uplynie dodatočne poskytnutá lehota na plnenie. Odstúpenie od zmluvy môže byť obmedzené aj na určitú časť zmluvne dohodnutého rozsahu prác.

9. Zhotoviteľ je oprávnený od zmluvy odstúpiť v prípade, že objednávateľ odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve. Tieto okolnosti musí zhotoviteľ podrobne dokladovať a špecifikovať.

10. Odstúpenie ktorejkoľvek zmluvnej strany od zmluvy musí byť oznámené písomne, s uvedením dôvodu, pre ktorý druhá zmluvná strana od zmluvy odstupuje.

*Článok 7*

Osobitné ustanovenia

1. Zmluvné strany sa dohodli, že odovzdaním diela prechádza na Objednávateľa vlastnícke právo k odovzdanej časti diela.
2. Zmluvné strany berú na vedomie, že dielo sa zhotovuje za účelom realizácie projektu: „**Zhodnocovanie biologicky rozložiteľných komunálnych odpadov – Kompostareň mesto Spišská Stará Ves**“. Zhotoviteľ týmto udeľuje Objednávateľovi súhlas (licenciu) na použitie diela v neobmedzenom rozsahu, najmä na vyhotovenie rozmnoženín diela, rozširovanie diela v rámci realizácie projektu, príp. jeho ďalšie spracovanie. Tento súhlas sa udeľuje bezodplatne, na neobmedzený čas a trvá aj po ukončení platnosti tejto zmluvy.
3. Spracovanie projektu musí zohľadňovať platnú legislatívu, technické normy, Všeobecne záväzné nariadenia mesta a iné koncepčné materiály týkajúce sa priestranstiev. Projekt musí spĺňať všetky technické normy, požiarne a hygienické predpisy, musí byť spracovaný podľa stavebného zákona a príslušných vykonávacích vyhlášok tak, aby bol spôsobilý na vydanie stavebného povolenia.
4. Projektovú dokumentáciu spracovať podľa § 9 vyhlášky MŽPSR č. 453/2000 Z.z. (k § 58 stavebného zákona). Pomôckou je tiež sadzobník UNIKA, kde je štruktúra a rozsah projektovej dokumentácie pre jednotlivé stupne zadefinovaná.
5. Budova musí spĺňať opatrenia na energetickú hospodárnosť budov a musí byť plne bezbariérová v súlade s princípmi univerzálneho navrhovania - projekt spĺňa požiadavky v súlade s vyhláškou MŽP SR č. 532/2002 Z. z. , ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

*Článok 8*

Sankcie a odstúpenie od zmluvy

1. V prípade omeškania Objednávateľa s peňažným plnením má Zhotoviteľ právo na úrok z omeškania v zmysle príslušných právnych predpisov.
2. V prípade, že Zhotoviteľ nedodá dielo v termínoch podľa čl. 2 ods. 2 zmluvy, má Objednávateľ právo na zmluvnú pokutu vo výške 0,5 % zo zmluvnej ceny (uvedenej v článku 4 ods. 1) za každý deň omeškania až do jeho prevzatia Objednávateľom.
3. V prípade, že časť diela v zmysle čl. 1 ods. 1 bod 1.1. tejto zmluvy (v grafickej, v textovej časti alebo vo výkaze výmer a kubatúr) bude mať vady, je Objednávateľ oprávnený požadovať od Zhotoviteľa zmluvnú pokutu až do výšky 25% z celkovej zmluvnej ceny plnenia uvedenej v čl. 4 ods. 1 bod 1.1.
4. Ak sa Zhotoviteľ dostane do omeškania s odstránením vád diela podľa článku 6 ods. 6 tejto zmluvy, je Objednávateľ oprávnený uplatniť voči Zhotoviteľovi zmluvnú pokutu vo výške 50 eur za každý deň omeškania.
5. Každá zo zmluvných strán je oprávnená od tejto zmluvy odstúpiť v prípade jej závažného alebo opakovaného porušenia druhou zmluvnou stranou.
6. Platnosť tejto zmluvy neskončí skôr ako vyrovnanie peňažných záväzkov medzi Objednávateľom a Zhotoviteľom vyplývajúce z tejto zmluvy.

*Článok 9*

Záverečné ustanovenia

1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v zmysle zákona č. 211/2000 Z. z. o slobodnom prístupe k informáciám.
2. Zmeny tejto zmluvy možno uskutočňovať len písomnými dodatkami podpísanými oboma zmluvnými stranami.
3. Neoddeliteľnou súčasťou tejto zmluvy je: Príloha č. 1 - Cenová ponuka Zhotoviteľa predložená v rámci verejného obstarávania uvedeného v preambule tejto zmluvy.
4. Zmluva sa vyhotovuje v šiestich rovnopisoch majúcich platnosť originálu, z ktorých Objednávateľ obdrží štyri vyhotovenia a Zhotoviteľ dve vyhotovenia.
5. Práva a povinnosti zmluvných strán, ktoré nie sú upravené v tejto zmluve, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území SR.
6. Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne, zrozumiteľne, čo svojimi podpismi potvrdzujú.

 Za Zhotoviteľa : Za Objednávateľa :

v:......................................, dňa:....................... v:......................................, dňa:.......................

 ––––––––––––––––––––––––––– –––––––––––––––––––––––––